EELNÕU
                                                      NARVA LINNAVALITSUS
K O R R A L D U S

Narva				                    	 	                  	      .08.2019. a  nr _____ - k

Soodustuse määramine teede ja tänavate sulgemise maksule
(Narva Vesi AS)

1. ASJAOLUD JA MENETLUSE KÄIK

19.08.2019. a esitas Narva Vesi AS, registrikood 10369373, Narva Linnavalitsuse Linnamajandusametile taotlused, milles palub vabastust  teede ja tänavate sulgemise maksust  linnatänavate sulgemisel  Rakvere tn L5, Rakvere tn J3  ja Kreenholmi tn J4 sadevete kanalisatsioonivõrgu remontimiseks. Ehitustööde eesmärgiks on Narva linna sademeveekanalisatsiooniga seonduvate probleemide lahendamine.  
Sadevee kogumine aitab saavutada niiskuse ärajuhtimise hoonete ümbert ja tagab kuivema ja kindlama teealuse. 
Ehitustöid teostakse ajavahemikes  26.08.-24.09.2019 ja 30.09.-31.10.2019.
Kuna AS Narva Vesi on ka kommunaalteenuste osutaja, mille kulud kaetakse lõppkokkuvõttes veetariifi arvel, siis on otstarbekas vabastada AS Narva Vesi (reg. kood 10369373) teede ja tänavate sulgemise maksust. 

2. ÕIGUSLIKUD ALUSED

Korraldus kehtestatakse kohaliku omavalitsuse korralduse seaduse § 30 lõike l punkti 2 alusel, mille
kohaselt linnavalitsus lahendab ja korraldab kohaliku elu küsimusi, mis volikogu määruste või otsustega
või valla- ja linna põhimäärusega on pandud täitmiseks valitsusele.
Narva Linnavolikogu 21.05.2015 määruse nr 18 "Narva linna teede ja tänavate sulgemise maks" § 9
lõike 1 võib Narva Linnavalitsus erandjuhul oma korraldusega anda territooriumi sulgemismaksu
soodustust, lähtudes avalikust huvist ja kui üritus on linnaelu aspektis oluline.

3. OTSUS
       
[bookmark: _GoBack]Vabastada AS Narva Vesi (reg. kood 10369373) teede ja tänavate sulgemise maksust ajavahemikes  26.08.-24.09.2019 ja 30.09.-31.10.2019 seoses Rakvere tn L5, Rakvere tn J3  ja Kreenholmi tn J4 kanalisatsioonivõrgu remontimisega.

4. RAKENDUSSÄTTED

4.1.   Narva Linnakantseleil teha korraldus teatavaks Narva Linnavalitsuse Linnamajandusametile. 
4.2.   Korraldus jõustub teatavakstegemisest.
4.3.   Korralduse peale võib esitada kaebuse Tartu Halduskohtu Jõhvi kohtumajale halduskohtumenetluse
        seadustikus sätestatud korras 30 päeva jooksul arvates korralduse teatavakstegemisest.

        


Aleksei Jevgrafov 				
linnapea 					             Ants Liimets
                                                                           linnasekretär

